钦定古今图书集成/明伦汇编/氏族典/第436卷 > 《廖用贤尚友录》 > 马三宝
## 钦定古今图书集成/明伦汇编/氏族典/第436卷 > 《廖用贤尚友录》 > 马三宝

按《唐书裴寂传》：“马三宝，性敏狯，事柴绍为家僮。绍尚
平阳公主。高祖兵起，绍间道走太原，三宝奉公主遁
司竹园，说贼何潘仁与连和。三宝自称总管，抚接群
盗，兵至数万。秦王至竹林宫，三宝以兵诣军门谒，遂
从平京师，拜太子监门率。从平薛仁杲，与柴绍击吐
谷浑于岷州，先锋陷阵，以功封新兴县男。贞观初，拜”
左骁卫大将军，进爵为公。卒，谥曰忠。